[{"text_idx": "#000000", "text": "Ymchwilwyr FLEXIS yn ardystio\u2019n Garbon-lythrennog"}, {"text_idx": "#000001", "text": "Mae\u2019r ymchwil a gynhaliwyd o dan FLEXIS ar flaen y gad o ran datgarboneiddio ein cyflenwad ynni."}, {"text_idx": "#000002", "text": "Er 2016, mae FLEXIS wedi recriwtio 78 o ymchwilwyr sy\u2019n mynd i\u2019r afael a\u0302 heriau ynni byd-eang; gan weithio ochr yn ochr a\u0302 rhai o beirianwyr blaenllaw Cymru ac adeiladu ar y gallu o\u2019r radd flaenaf sydd eisoes yn bodoli ym mhrifysgolion Cymru."}, {"text_idx": "#000003", "text": "Yn ddiweddar, buddsoddodd tri o\u2019r ymchwilwyr hyn yn eu datblygiad personol a phroffesiynol eu hunain trwy ardystio\u2019n Garbon-lythrennog."}, {"text_idx": "#000004", "text": "Mae hyfforddiant Llythrennedd Carbon yn ymwybyddiaeth o gostau ac effeithiau carbon deuocsid yn sgil gweithgareddau bob dydd, a\u2019r gallu a\u2019r cymhelliant i leihau allyriadau ar sail unigolyn, cymuned a sefydliad. Dyluniwyd y cwrs yn benodol ar gyfer ymchwilwyr o\u0302l-raddedig yn Ysgol Beirianneg Prifysgol Caerdydd; gan roi mwy o bwyslais ar y ffyrdd y mae peirianneg ac ymchwil yn cyfrannu at gynhesu byd-eang ac yn helpu i\u2019w liniaru ar yr un pryd. Dywedodd Cydymaith Ymchwil FLEXIS, Dr Renato Zagorscak, sydd bellach wedi\u2019i ardystio\u2019n garbon-lythrennog:"}, {"text_idx": "#000005", "text": "Roedd yr hyfforddiant yn ddefnyddiol iawn i gael gwell dealltwriaeth, nid yn unig o agweddau technegol llythrennedd carbon, ond hefyd yr agweddau cymdeithasol a gwleidyddol ar newid hinsawdd sy\u2019n aml yn cael eu hanwybyddu."}, {"text_idx": "#000006", "text": "Rydw i nawr yn gallu ychwanegu\u2019r ardystiad hwn at fy CV. Wrth i mi barhau a\u0302\u2019m hymchwil i dechnolegau geo-ynni a storio carbon yn ogystal a\u0302 datblygu prosiectau a thimau newydd, rwy\u2019n fwy ymwybodol o sut galla i leihau allyriadau fy hun ac yn sefydliadol a\u2019r effaith ehangach y gall hyn ei gael ar y byd."}, {"text_idx": "#000007", "text": "Datblygwyd yr hyfforddiant gan y Mudiad Hyfforddiant Llythrennedd Carbon a\u2019i gyflwyno gan Cynnal Cymru. Roedd yn cynnig cymysgedd o sesiynau wedi\u2019u hwyluso, tasgau grw\u0302p ac astudio hunangyfeiriedig, gyda\u2019r cyfranogwyr yn gallu ennill ardystiad trwy lenwi ffurflenni tystiolaeth ar o\u0302l y cwrs."}, {"text_idx": "#000009", "text": "Nod FLEXIS yw gwella cynaliadwyedd o fewn y prosiect yn ogystal a\u0302 thrwy ein hymchwil. Fel rhan o\u2019r nod hwn, mynychais yr hyfforddiant Llythrennedd Carbon yn gynharach yn y flwyddyn. Erbyn hyn mae gen i fwy o ymwybyddiaeth a gwybodaeth am ymddygiad gwyrdd gartref ac yn y gwaith y gallaf ei gymhwyso a\u2019i rannu. Fe roddodd gyngor i mi ar sut i greu cartrefi a gweithleoedd mwy gwyrdd a thynnu sylw at sut y gallwn bontio bwlch rhwng theori newid hinsawdd a gweithredu ar lefel prosiect."}, {"text_idx": "#000010", "text": "Cyn bo hir bydd mwy o weithwyr FLEXIS yn ymgymryd ag ardystiad llythrennedd carbon gyda rhai yn anelu at ddod yn ddarparwyr hyfforddiant eu hunain, gan dynnu sylw ymhellach at FLEXIS a\u2019i weithwyr fel arweinwyr wrth sicrhau dyfodol carbon isel."}]